Канец 1980-х – першая палова 1990-х гадоў – адзін з ключавых перыядаў у беларускай гісторыі. Пачатак нацыянальнага адраджэння, распад СССР, стварэнне незалежнай дзяржавы і першыя прэзідэнцкія выбары. Нацыянальная інтэлігенцыя пераважна падтрымала гэтыя пераўтварэнні, але большасць яе прадстаўнікоў засталася ў баку ад паўсядзённай палітыкі і не выказвала сваёй пазіцыі. Адным з выключэнняў стаў Васіль Быкаў.